CELEX: 32014R1034
Language: et
Date: 2014-09-25 00:00:00
Title: Komisjoni rakendusmäärus (EL) nr 1034/2014, 25. september 2014 , teatavate kaupade klassifitseerimise kohta kombineeritud nomenklatuuris

1.10.2014   
            
            
               ET
            
            
               Euroopa Liidu Teataja
            
            
               L 287/1
            
         KOMISJONI RAKENDUSMÄÄRUS (EL) nr 1034/2014,
   25. september 2014,
   teatavate kaupade klassifitseerimise kohta kombineeritud nomenklatuuris
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 23. juuli 1987. aasta määrust (EMÜ) nr 2658/87 tariifi- ja statistikanomenklatuuri ning ühise tollitariifistiku kohta, (1) eriti selle artikli 9 lõike 1 punkti a,
   ning arvestades järgmist:
   
               (1)
            
            
               Määrusele (EMÜ) nr 2658/87 lisatud kombineeritud nomenklatuuri ühetaolise kohaldamise tagamiseks on vaja vastu võtta meetmed, mis käsitlevad käesoleva määruse lisas osutatud kaupade klassifitseerimist.
            
         
               (2)
            
            
               Määrusega (EMÜ) nr 2658/87 on kehtestatud kombineeritud nomenklatuuri klassifitseerimise üldreeglid. Neid üldreegleid kohaldatakse ka kombineeritud nomenklatuuril täielikult või osaliselt põhinevate või sellele täiendavaid alajaotisi lisavate teiste nomenklatuuride suhtes, mis on kehtestatud liidu erisätetega kaubavahetust käsitlevate tariifsete või muude meetmete kohaldamiseks.
            
         
               (3)
            
            
               Vastavalt nimetatud üldreeglitele tuleb käesoleva määruse lisas esitatud tabeli 1. veerus kirjeldatud kaubad klassifitseerida 2. veerus esitatud CN-koodi alla, lähtuvalt tabeli 3. veerus esitatud põhjendusest.
            
         
               (4)
            
            
               On asjakohane sätestada, et siduvale tariifiinformatsioonile, mis on antud käesolevas määruses käsitletavate kaupade kohta, kuid mis ei ole kooskõlas käesoleva määrusega, võib siduva tariifiinformatsiooni valdaja nõukogu määruse (EMÜ) nr 2913/92 (2) artikli 12 lõike 6 kohaselt tugineda veel teatava perioodi vältel. Kõnealuseks ajavahemikuks tuleks kehtestada kolm kuud.
            
         
               (5)
            
            
               Käesoleva määrusega ette nähtud meetmed on kooskõlas tolliseadustiku komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Lisas esitatud tabeli 1. veerus kirjeldatud kaubad klassifitseeritakse kombineeritud nomenklatuuris kõnealuse tabeli 2. veerus esitatud CN-koodi alla.
   Artikkel 2
   Siduvale tariifiinformatsioonile, mis ei ole kooskõlas käesoleva määrusega, võib määruse (EMÜ) nr 2913/92 artikli 12 lõike 6 kohaselt tugineda veel kolme kuu vältel pärast käesoleva määruse jõustumist.
   Artikkel 3
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 25. september 2014
      
         
            Komisjoni nimel
         
         
            presidendi eest
         
         
            maksunduse ja tolliliidu peadirektoraadi peadirektor
         
         Heinz ZOUREK
      
   
   
      (1)  EÜT L 256, 7.9.1987, lk 1.
   
      (2)  Nõukogu määrus (EMÜ) nr 2913/92, 12. oktoober 1992, millega kehtestatakse ühenduse tolliseadustik (EÜT L 302, 19.10.1992, lk 1).
   
      LISA
      
                  Kauba kirjeldus
               
               
                  Klassifikatsioon
                  (CN-kood)
               
               
                  Põhjendus
               
            
                  (1)
               
               
                  (2)
               
               
                  (3)
               
            
                  Uus survesüütega sisepõlemis-kolbmootoriga pikap-tüüpi mootorsõiduk, mille silindrimaht on 2 179 cm3 ning millel on viiekäiguline manuaalkäigukast ja üks tagasikäik. Sõiduki brutomass on ligikaudu 2 950 kg ja kandevõime on ligikaudu 1 000 kg. Sõiduki teljevahe pikkus on 3 150 mm.
                  Mootorsõidukil on kaks eraldatud ala:
                  
                              —
                           
                           
                              salong nelja uksega (igal uksel on aken) ja viie istekohaga, kaasa arvatud juhiiste, mis asuvad kahes reas (kaks ees- ja kolm tagaistet). Salongi sisseseade on standardne: käsitsi reguleeritav kliimaseade, standardsed istmed, mis on varustatud reguleeritava pikkuse ja kolme kinnituspunktiga turvavööga ja eesistmete puhul reguleeritava peatoega, reguleeritav roolisammas ja salongi valgustus. Sõidukis on raadiovastuvõtja;
                           
                        
                              —
                           
                           
                              avatud kaubaruum pikkusega 1 429 mm, varustatud koorma kinnitamist võimaldavate seadeldiste komplektiga.
                           
                        
               
                  8703 32 19
               
               
                  Klassifikatsioon määratakse kindlaks kombineeritud nomenklatuuri klassifitseerimise üldreeglitega 1 ja 6 ning CN-koodide 8703, 8703 32 ja 8703 32 19 sõnastusega.
                  Klassifitseerimine kaubaveo mootorsõidukina rubriiki 8704 on välistatud, arvestades sõiduki objektiivsete omaduste tervikust ja väliskujust tulenevat otstarvet, mille kohaselt sõiduk on ette nähtud peamiselt inimeste veoks. Luksuslike sisustuselementide puudumine ei välista klassifitseerimist reisijateveo sõidukiks. Sõidukil on kaks rida istmeid ja kaupade veoks ette nähtud ruumi maksimaalne sisepikkus on väiksem kui 50 % sõiduki teljevahe pikkusest (vt ka kombineeritud nomenklatuuri selgitavad märkused, rubriik 8703).
                  Seepärast tuleb sõiduk klassifitseerida CN-koodi 8703 32 19 alla kuuluvaks peamiselt reisijateveoks ette nähtud uueks mootorsõidukiks.